માનવમિત્ર, અમદાવાદ : પરપ્રાંતીઓ પર થઇ રહેલ હુમલાઓ બાબતે કોંગ્રેસ પ્રમુખ અમિત ચાવડાએ જણાવ્યું હતું કે હિંમતનગરના ઢુંઢર ગામે એક બાળકી પર બળાત્કારની ઘટના બાદ નિરંકુશ આક્રોશની જે ઘટનાઓ બની રહી છે તે ગુજરાતી સંસ્કૃતિ અને અસ્મિતા ની દ્રષ્ટિએ શોભાસ્પદ નથી. બળાત્કાર કરનાર પીશાચી ગુન્હેગાર ને કઠોરમાં કઠોર સજા મળે તે ભાવના નિ:શંકપણે વ્યાજબી છે પણ બળાત્કારી ને ભાષા, જાતિ, ધર્મ કે પ્રાંત ના કાટલે તોળવુ ના તો તર્કસંગત છે ના ન્યાયસંગત.